Ազգային Ժողովն այսօր կառավարության հրավիրած արտահերթ նիստի աշխատանքն ավարտելուց առաջ քվեարկության է դրել երեկ քննարկած նախագծերը: Դրանց թվում էր նաև աղմուկ հանած աջ ղեկով ավտոմեքենաների ներմուծումը ապրիլի 1-ից հոկտեմբերի 1-ն արգելելու վերաբերյալ նախագիծը: Ընդդիմադիր Ծառուկյան և Ելք խմբակցություններն այդ նախագծին դեմ են քվեարկել, սակայն Հանրապետականի և Դաշնակցության ձայների շնորհիվ այն առաջին ընթերցմամբ ընդունվել է: Ձայները բաշխվել են հետևյալ կերպ՝ կողմ 63, դեմ 34, ձեռնպահ 0: Ընդունվել են նաև Հանրային Խորհրդի մասին նախագիծն ու փաստաբանների նկատմամբ տուգանքներ սահմանող քաղաքացիական դատավարության օրենսգրքի փոփոխությունը: